1938 में डूपोंट कम्पनी के रसायनज्ञ रॉय प्लंकेट फ्रीज में प्रयुक्त होने वाले नाइट्रोजन डायऑक्साइड तथा प्रोपेन के विकल्प बेहतर और सस्ते रेफ्रीजरेंट ‘सी.एफ.सी.’ की खोज की। जब वे और अधिक होम-फ्रेंडली रेफ्रीजरेंट प्राप्त करने के उद्देश्य से विभिन्न रासायनिक क्रियाओं पर प्रयोग कर रहे थे तभी अचानक उन्हें एक नया पॉलीमर मिला जिसे आज हम ‘टेफ्लॉन’ के नाम से जानते हैं। यह उन्हें तब मिला जब उन्होंने एक कंटेनर में गैस को रखा और कुछ देर बाद खोला तो तो उन्हें इसमें गैस तो नहीं मिली लेकिन उसके बदले में एक अजीब चिकना ‘रेजीन’ मिला जो कड़ी गरमी तथा विभिन्न तीव्र-क्रियाशील रसायनों से अप्रभावित रहने वाला निकला। बाद में इसका प्रयोग मनहट्टन प्रोजेक्ट में हुआ। और, फिर स्वचालित उद्योगों और बिना चिपकने वाले बरतनों के निर्माण में हुआ।